stanford-oval/wikipedia huggingface dataset:
מסע העלייה לרגל של המלך
הספר

ב-1922, זמן מה לאחר מסע המלך, פורסם בבריטניה ספר שנשא את שמה של הפואמה. הוא הכיל 61 תצלומים מהמסע, בתוספת 34 עמודי טקסט מלווה שחובר על ידי העיתונאי האוסטרלי פרנק פוקס. הפואמה של קיפלינג הובאה בתחילת הספר ושורותיה שימשו ככותרות לפרקיו ולמקצת התמונות שבו. בהקדמה לספר כתב המלך כי הצטער לשמוע על הקושי של משפחות שכולות רבות של חללי המלחמה לבקר את קברי יקיריהן באירופה משום חסרון כיס, והביע תקווה שמכירת הספר תסייע בכך. הספר נמכר בעותקים רבים וכל ההכנסות ממכירתו הועברו לארגונים שסייעו למשפחות השכולות לעלות לקברי יקיריהן.
הפואמה של קיפלינג נכללה גם בספר The Silent Cities שיצא לאור ב-1929. היה זה מדריך שפרסמה הוועדה האימפריאלית לבתי הקברות והאנדרטאות שלה בבלגיה ובצרפת.
במאי 2022 ביקרה אן, הנסיכה המלכותית בבית הקברות באטפל לציון מלאת מאה שנים למסע העלייה לרגל של ג'ורג' החמישי.
הערות שוליים

↑  במלחמה נפלו בחזית המערבית 677,500 חיילי הצבא הבריטי ועמם עשרות אלפי חיילים מצבאות יתר מדינות האימפריה הבריטית (מקור: ג'ון אליס, לוחמים: החיילים שבחוד החנית, תל אביב: משרד הביטחון, 1982, עמ' 124).
↑  מקור: Philip Longworth, The Enending Vigil, London: Leo Cooper, 1985, p.79.
↑  מקור: אתר ועדת חבר העמים לקברי מלחמה. תאריך כניסה: 28 באוגוסט 2019.
↑  מקור: אתר אגודת קיפלינג. תאריך כניסה: 6 בספטמבר 2019.
↑  "Five hundred thousand gentlemen of those that served their King".
↑  "An hundred thousand men who died whose graves shall no man know".
↑  על ביקור הנסיכה, באתר ועדת חבר העמים לקברי מלחמה.
בית הקברות בטרלינקת'ון. ברקע נראה עמוד הגרנד ארמה
מסע הפלאים של נילס הולגרסון

ערך זה עוסק בספר. אם התכוונתם לסדרת טלוויזיה המבוססת על הספר, ראו .
| --- | --- |

עטיפת הספר "מסע הפלאים של נילס הולגרסון עם אוְזי הבר" במהדורה עברית, בהוצאת עם עובד, לרגל 100 שנה למהדורה המקורית
 מידע כללי
 מאת:  סלמה לגרלף 
 שפת המקור:  שוודית 
 סוגה:  רומן 
 מקום התרחשות:  שוודיה שוודיה
 הוצאה
 תאריך הוצאה:  1906 
 פרסים
 רשימת 100 הספרים של המאה של לה מונד 
 
מסע הפלאים של נילס הולגרסון (בשוודית: Nils Holgerssons underbara resa genom Sverige, בעברית: "המסע המופלא של נילס הולגרסון ברחבי שוודיה") הוא ספר ילדים מאת הסופרת השוודית סלמה לגרלף שיצא לאור לראשונה בשני חלקים ב-1906 ו-1907.
עלילת הספר

הספר מתאר את קורותיו של נילס, ילד שובב החי בחווה בשוודיה. נילס הוא עצלן וחסר כל התחשבות בזולת, המתאכזר לחיות בחווה של הוריו. כעונש על מעלליו הוא מכווץ לגודל של ננס (על ידי גמד שהוא התעלל בו) ומקבל גם את היכולת לדבר עם בעלי החיים. נילס מצטרף בעל כרחו לאווזי הבר למסע הרפתקאות ברחבי שוודיה, במהלכו הוא רוכב על אווז בשם מרטין (בסדרה המצוירת האווז כונה "מולי" ולנילס צורף אוגר בשם אוגי שלא הופיע בספר). במהלך המסע אופיו של נילס משתנה והוא הופך לידיד החיות. בסוף הסיפור חוזר נילס להיות כאחד האדם, אך מזגו שהשתנה לטובה מלווה אותו בהמשך חייו. 

מסעו של נילס הוא סיפור מסגרת לסיפורי-עם, מעשיות ואנקדוטות משוודיה, אליהן נחשף נילס במהלך המסע.
היווצרותו של מסע הפלאים

הספר הוזמן מלגרלף על ידי הוועדה לבתי הספר היסודיים בשוודיה בראשות המורה הראשי דאלין, ככלי עזר לשיעורי גאוגרפיה והכרת המולדת השוודית. לצורך הכנת הספר סיירה לגרלף בשוודיה במשך שלוש שנים. ההשראה לכתיבתו של הספר במתכונת של אגדת ילדים הגיעה ללגרלף על בסיס האנתולוגיה "ספר הג'ונגל" של רודיארד קיפלינג, שיצא לאור שנים ספורות קודם לכן. מסתבר שדרך כתיבתה עוררה עליה את זעמם של השמרנים והקפדנים במורים, ופה ושם אף נאלצה לערוך בו תיקונים להתאימו לדרישותיהם, שלא תמיד עלו בקנה אחד עם הללו של הילדים.
כיום, דמותו של נילס הקטן והאווזים מתנוססת על שטר הכסף השוודי בערך 20 קרונות.
פרסומו של הספר

על בסיס הספר הופקה לטלוויזיה ב-1980 סדרת האנימה "נילס הולגרסון", המרחיבה את הסיפור המקורי כמעט לבלי היכר.
בעברית

המהדורה העברית הראשונה של הספר ראתה אור בהוצאת עם עובד בשנת 1943 בתרגומו של חיים שלום (ח"ש) בן אברהם. ההוצאה הוציאה מהדורה חדשה של הספר בשנת 2006, במסגרת חגיגות מאה השנה להוצאתו הראשונה של הספר בעולם.
הספר יצא גם בהוצאת מסדה וכיום בהוצאת מודן הוצאה לאור בתרגום של ש. יורם, בשם "מסע הפלאים של נילס בחברת אוזי-הבר".
בשנות ה-60 והשבעים של המאה העשרים, הושמע הסיפור כתסכית בהמשכים, בתוכנית הרדיו "לאם ולילד" בקול ישראל. הפתיח של התסכית, שהושר על ידי הזמר אברהם פררה ומקהלת ילדים, זכה לפופולריות רבה והפך לשיר ילדים בזכות עצמו. את נילס הולגרסון גילם בקולו אריה אלדד.
עיתון הילדים "אצבעוני" פרסם בשנות השישים גרסה מעובדת בה הועברה עלילת הסיפור לישראל. הגיבור, שנקרא בגרסה זאת "גיל", מתחיל את דרכו במטולה וטס עם האווזים עד אילת.
טיסדורוגמה

| --- | --- |
סמל טיסדורוגמהסמל טיסדורוגמה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מזצ'אט
 שטח:  46.61 קמ"ר
 אוכלוסייה:  ‏
  ‑ בכפר:  328 (1 בינואר 2024)
 קואורדינטות:  47°41′09″N 20°51′57″E﻿ / ﻿47.6859°N 20.865811111111°E﻿ / 47.6859; 20.865811111111 
 אזור זמן:  UTC +1
 http://www.tiszadorogma.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסדורוגמה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסדורוגמה  he tabBackground:;tabBorder:#aaa;defaultTab:0;
 
טיסדורוגמה (בהונגרית: Tiszadorogma) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיסדורוגמה קטנה משמעותית מ-524 תושבים בשנת 1990 עד 318 תושבים בשנת 2018 (ירידה של כ-39%).
יהודי טיסדורוגמה

יהודים התיישבו בטיסדורוגמה בתחילת המאה ה-19. ולקהילה במקום היו בית כנסת, מקווה ובית עלמין.
באפריל 1944, הועברו יהודי טיסדורוגמה דרך מזצ'אט לגטו מישקולץ וכעבור זמן מה שולחו כל יושבי הגיטו למחנה ההשמדה אושוויץ.
אחרי המלחמה חזרו לכפר חמישה יהודים ועזבו תוך זמן קצר.
| שנה | כמות יהודים | כלל האוכלוסייה |
| --- | --- | --- |
| 1840 | 29 |  |
| 1880 | 53 | 1,008 |
| 1910 | 63 |  |
| 1920 | 47 |  |
| 1930 | 52 |  |
| 1941 | 56 | 1,396 |
מסע הצלב הוונדי

חורבן מקדש פגאני במהלך מסע הצלב הונדי. ציור מהמה ה-19
מסע הצלב הוונדי (בגרמנית: Wendenkreuzzug) היה מסע צלב שהתנהל בשנת 1147 במקביל ותחת צילו של מסע הצלב השני. מסע הצלב הופנה כנגד השבטים הסלאבים עובדי האלילים שהיו ידועים בשם ונדים באזור הים הבלטי.
רקע

כיבוש רוזנות אדסה, הוא אחד האירועים שזיעזעו עמוקות את אירופה הנוצרית. זעזועים דומים התרחשו רק לאחר קרב קרני חיטין וכיבוש ירושלים על ידי צלאח א-דין ובשלב מאוחר יותר בהיסטוריה, לאחר מכן כיבוש קונסטנטינופול על ידי הטורקים בשנת 1453.
ההלם והזעזוע על נפילת המדינה הצלבנית הם שהולידו את מסע הצלב השני. הממלכות הנוצריות התלכדו מחדש תחת כנפי האמונה הנוצרית וצבאותיהם התגייסו לצבא צלבני שיצא להשיב את הגלגל לאחור. תהליכים אלו הטביעו חותם גם על ההיסטוריה האירופאית ולא רק על המדינות הצלבניות.
בשנת 1145 הוציא האפיפיור קול קורא למסע צלב. קול קורא זה עורר – בסיכומו של דבר - את תושבי אירופה לצאת במסע מחודש לכוון מזרח אך השפעותיו התאולוגיות והחוקיות מרחיקות לכת הרבה מעבר לכך.
בעוד הצבא הגרמני, מורכב ברובו מחיילים מדרום גרמניה, התכונן לצאת אל ארץ הקודש פנו מנהיגי הסקסונים לאפיפיור בבקשה להפנות את מאמציהם, כמשתתפי מסע הצלב לכוון הים הבלטי - כנגד השבטים הסלאבים עובדי האלילים שהיו ידועים בשם ונדים. תהליך ההתנצרות של השבטים הוונדים החל עוד בתחילת המאה ה-12 בעיקר על ידי הטפות של אנשי דת נוצרים ובדרכי שלום אך שינתה את אופייה בעקבות ההטפות לארגון מסע הצלב מחד וסדרת תקיפות ופשיטות שערכו השבטים הפגניים בראשות מנהיגם ניקלוט במהלך חודש יוני 1147. מחוזות גרמניים שהעדיפו שלא לצאת אל המזרח התחייבו בפני האפיפיור והמלך לארגן מסע צלב נפרד שיופנה נגד השבטים עובדי האלילים בצפון מזרח גרמניה.
מהלך מסע הצלב

ביום 13 באפריל 1147 הוציא האפיפיור בולה המאשרת כי מסעי צלב ופריבילגיות התלויות בהן אינן קשורות לארץ הקודש. המטיף ברנאר מקלרבו אף הוא תמך בפיצול מסע הצלב מאחר שעל פי השקפתו לא המטרה הסופית היא השכר אלא הדרך והאספקט הרוחני - דתי של המסע. הצבא הצלבני מנה ככל הנראה כעשרת אלפים חיילים רגלים ופרשים שנאספו מדנים, סקסונים ולוחמים פולנים מלווים בכוחות נוספים מקרב מתנדבים גרמנים בפיקודו של שליח האפיפיור אנסלם מהאוולברג ולצידו אצילים סקסוניים - מבית וטין ובית שאואנבורג תחת פיקודו של היינריך הארי, דוכס סקסוניה ובוואריה.
בשלב הראשון של המערכה הצליחו הצלבנים להדוף את הוונדים מטריטוריות שנתפסו על ידם במהלך הקיץ ולאחר מכן שמו את המבצרים דובין ודמין תחת מצור אך לא הצליחו להכריע את חילות המצב. בהסכם שערך המנהיג הסקסוני היינריך האריה הוסר המצור על מבצר דובין לאחר שמגיניו הסכימו להיטבל לנצרות. אירוע זה פילג את הצבא הצלבני הסקסונים נסוגו בעוד הדנים והפולנים ממשיכים במצור על דמין תוך שהם נתקלים בהתנגדות עיקשת. המגינים יצאו למתקפות נגד המבצר והצי הדני נאלץ להתגונן מהתקפות הצבא הפגאני. לאחר החרבת מקדש פגאני במלקו ואובדן התקווה לכיבוש דמין נטשו הצלבנים את המצור וצעדו לכוון מחוז פומרניה שתושביו קיבלו עליהם את הדת הנוצרית בתחילת המאה ה-12. בעיר שצ'צ'ין פגשו הצלבנים בבישוף המקומי שהטיף להם כי המרת דתם של השבטים הפגניים צריכה להיעשות בדרכי נועם. הצלבנים המותשים איבדו את שארית הרצון להילחם והתפזרו.
סוף דבר

בתום מסע הצלב חרבו המחוזות הצפון מזרחיים של גרמניה, והאוכלוסייה המקומית הדלדלה. הישגיה המעשיים של המערכה היו מועטים - התנצרות חלקית של תושבי דובין והרס מקדשים פגניים. עם זאת הכין מסע הצלב הונדי את הקרקע לסדרת מסעי צלב הידועים כמסעי הצלב הצפוניים שהונהגו על ידי המסדר הטבטוני ובסיכומם התנצרו השבטים הסלאבים באזור הים הבלטי.
מסע הצלב השני, אירוע מכונן בהיסטוריה האירופאית כלל - כתקדים היסטורי - מערכות צבאיות כנגד שבטים פגניים בצפון מזרח גרמניה ומערכה כנגד שליטים המוסלמיים של פורטוגל במהלכה נכבשה ליסבון, מערכות נפרדות אלו הוכרו על ידי האפיפיור כחלק ממסע הצלב ולמשתתפים הוענקו הזכויות של הצלבנים שלחמו בארץ הקודש. פיצול זה היה ציון דרך בהיסטוריה של מסעי הצלב ואירופה כולה - ירושלים וארץ הקודש עומדים על אותו מישור עם מטרות אחרות שהכס הקדוש מכיר כ"צלבניות". האפשרות למסע צלב שיופנה כנגד מטרות שאינן מוסלמיות ומטרתן איננה ארץ הקודש אף היא מסמנת את השינוי ברעיון ובביצוע של קונספציית מסעי הצלב, מעתה ארץ ישראל וממלכת ירושלים עמדו בפני תחרות על משאבים וכוח אדם מול מטרות אחרות שיוכרו כ"צלבניות".
לקריאה נוספת

יהושע פראוור, תולדות ממלכת הצלבנים בארץ ישראל, כרך א, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; פרוואר זכה על ספרו בפרס ישראל ובתרגומו לצרפתית בפרס האקדמיה הצרפתית.
הערות שוליים

↑  God's War: A New History of the Crusades. Belknap Press 2006 page 305
↑  Christiansen, Eric (1997). The Northern Crusades. London: Penguin Books. pp. 287 .
| --- | --- |
בקרת זהויות :  PLWABN: 9810639072805606  GND: 4189624-5 
המנהיג הונדי ניקלוט בקרב
טלסקופ החלל ROSAT

| --- | --- |

צילום שרידי סופרנובה
 מידע כללי
 סוכנות חלל:  המרכז הגרמני לחקר החלל, נאס"א וסוכנות החלל הבריטית
 מפעיל:  German Space Operations Center 
 תאריך שיגור:  1 ביוני 1990 
 משגר:  דלתא 2
 אתר שיגור:  נמל החלל קייפ קנוורל, כן שיגור 17A 
 משימה
 סוג משימה:  טלסקופ חלל
 לוויין של:  כדור הארץ
 משך המשימה הכולל:  1 ביוני 1990 – 12 בפברואר 1999 (8 שנים) 
 מידע טכני
 משקל:  2,426 ק"ג 
 אורך:  8.9 מ' 
 קישורים חיצוניים
 מספר קטלוג לוויינים:  20638
 מאגר המידע הלאומי:  1990-049A
 
ROSAT (בגרמנית: Röntgensatellit) היה טלסקופ החלל בתחום קרני רנטגן. הלוויין, שהיה פרויקט משותף של גרמניה, ארצות הברית, ובריטניה, שוגר בשנת 1990 ופעל עד לשנת 1999
משימה

המשימה הייתה בהובלת גרמניה. על הלוויין הותקנו מספק מכשירים. טלסקופ ראשי XRT שנבנה בגרמניה והיה רגיש לקרינה בתחום keV ‏ 0.1-2. בריטים בנו טלסקופ בתחום אולטרה סגול ומצלמה שהיו רגישים לתחום keV ‏ 0.042-0.21. ארצות הברית סיפקה רגש HRI.
הלוויין שוגר ב-1 ביוני 1990 מנמל החלל קייפ קנוורל. משך המשימה המתוכנן היה 18 חודשים עם אפשרות להארכה ל-5 שנים. לאחר תקופת ניסיון וכיול שנמשך חודשיים החלה העבודה הסדירה.
על בסיס נתונים שהתקבלו ממכשירי הלוויין עובד קטלוג שכלל 150 אלף גרמי שמיים, לראשונה התגלו קרני רנטגן של כוכברי שביט וגופים אחרים. על בסיס הנתונים שהתקבלו נכתבו מאמרים מדעיים רבים.
לאחר 5 שנים של עבודה מוצלחת הוחלט להאריך את הפעילות. באביב 1998 החלו להתרחש תקלות בציוד שהיה ניתן להתגבר על השלכותיכם. קיימות עדויות שבשנת 1999 מחשבי מרכז החלל גודארד סבלו במתקפת סייבר שפגע בפעילות.
בפברואר 1999 פעילות מדעית הופסקה. בשנת 2011 הלווין נכנס לאטמוספירה ונשרף.
טלסקופ בתחום קרני רנטגן נוסף שנבנה בגרמניה שוגר לחלל בשנת 2019 במסגרת משימה Spektr-RG
הערות שוליים

↑  Talleur, Thomas J. (18 January 1999). Russian Domain Attacks Against NASA Network Systems. Not publicly published. Classified as "For Official Use Only—No Foreign Dissemination": Inspector General's office, NASA. 26.
טכנולוגיית מידע צללים

טכנולוגיית מידע צללים (באנגלית: Shadow IT) הן מערכות מידע ופתרונות מידע שנבנו בארגון, או נרכשו ללא אישור הארגון, או שנעשה בהן שימוש במסגרת העבודה בארגון ללא אישור. במונח זה נעשה שימוש מקביל למושג "Stealth IT", המתאר מערכות מידע מחלקתיות שנבנו על ידי מחלקות עסקיות ללא מעורבות וללא ידיעה של מחלקת מערכות המידע של הארגון. מערכות אלה יוצרות בעיות של גישה לא עקבית, לא שיטתית ולא מקצועית לטיפול במערכות מידע בארגון.
סוגי המערכות

ברוב המקרים מדובר במערכות מחלקתיות ולא במערכות כלל-ארגוניות.
סוגי המערכות > מערכות שפותחו

בתקופה הנוכחית יש לא מעט אנשים בעלי ידע במחשוב, למשל: עובדים צעירים, שלמדו לתכנת בבית הספר. בנוסף להם יש Power End Users (משתמשי קצה בעלי יכולות חלקיות לתכנת) שהארגון מאפשר להם פיתוח תוכנה עצמאי במגבלות מסוימות. משתמשים אלה חורגים לפעמים ממגבלות אלה ומפתחים מערכות נוספות שהארגון אינו מודע לקיומן.
בטכנולוגיית מידע צללים מפתחים במקרים רבים תוכנות לדווח בכלים כמו: Microsoft Access, מוצרי דיווח סטטיסטי כמו SaS ו SPSS ובכלי דווח של מערכות בינה עסקית. כלי נפוץ במיוחד לפיתוח טכנולוגיית מידע צללים הוא Microsoft Excel באמצעותו מפותחים דוחות ועיבודים סטטיסטיים, אך גם מאוחסנים נתונים, מופקים גרפים ומתבצעים חישובים מורכבים.
סוגי המערכות > מערכות שנרכשו

חבילות תוכנה המותקנות בארגון.
מערכות SaaS
מערכות שפותחו מחוץ לארגון והובאו על ידי עובדים
תשתיות קוד פתוח שהוכנסו לארגון ללא תיאום.
דוגמה לכך הוא ארגון שבבחירת בסיס נתונים התחרו אורקל וי.ב.מ. תהליך הבחירה שארך כמה שנים הפך למיותר, משום שבמהלך אותן שנים הכניסו עובדים בארגון את בסיס הנתונים MySQL לארגון ללא ידיעת הנהלת הארגון או מחלקת טכנולוגיית המידע של הארגון.
סוגי המערכות > מערכות בשימוש

חומרה שנרכשה והותקנה ללא אישור
טלפונים חכמים ואביזרים ממוחשבים אחרים שהובאו כחלק מתפיסה המבוססת על BYOD, ללא אישור או הסכמת הארגון או מחלקת מערכות המידע של הארגון.
מערכות חיצוניות המתחברות למחשב באמצעות USB.
מערכות דואר אלקטרוני חיצוניות לארגון דוגמת gmail.
סיבות לשימוש

הסיבה העיקרית לשימוש במערכות מידע צללים היא, שאלה המכניסים אותן לשימוש בארגון, מעריכים שללא הכנסתן לארגון לא יוכלו לבצע את עבודתם באופן ראוי או באופן מיטבי.
בין הגורמים הדוחפים הכנסת מערכות כאלה:
חוסר זמישות (זריזות+גמישות) הגורם להמתנה ארוכה לביצוע שינויים נדרשים.
סירוב של יחידת המחשוב לבצע את מה שהמשתמש העסקי חושב שנדרש לעשות.
התנגשות עם דרישות אבטחת מידע שלפעמים הן קשיחות מדי ולפעמים רק נתפסות כך על ידי מי שמכניס מערכות טכנולוגיית מידע צללים.
התנגשות עם מדיניות של החברה או עם רגולציה.
עלות גבוהה של הכנסת מערכות לארגון.
העלות חורגת לפעמים מהתקציב העומד לרשות המשתמש או שהתקציב נדרש למימוש מערכות אחרות שעומדות בסדר עדיפויות גבוה יותר.
משמעויות השימוש > קשיים בתחזוקה

מערכות טכנולוגיית מידע צללים קשות לתחזוקה מהסיבות הבאות:
אין תיעוד
הפיתוח עלול להתבצע בכלים שאינם כלים סטנדרטיים בארגון, ולכן הם אינם נתמכים על ידי מחלקת מערכות המידע ויצרנים וספקים חיצוניים.
לא תמיד ידוע מי פיתח אותם. כאשר המפתח עוזב את תפקידו או עוזב את הארגון לא מתמנה לו מחליף איתו הוא מבצע חפיפה.
הרמה הטכנית של המערכות עלולה להיות נמוכה יותר ממערכות רשמיות, משום שלא פותחו על ידי אנשי מקצוע, לא נעשה תהליך בדיקות מסודר ולא נבחנה התאמה לסטנדרטי פיתוח מקובלים בארגון.
משמעויות השימוש > גישה לא עקבית למערכות מידע בארגון

מערכות טכנולוגיית מידע צללים אינן תואמות את מתודולוגיות הניתוח והפיתוח של הארגון ואינן תואמות סטנדרטים ארגוניים.
משמעויות השימוש > סיכוני אבטחת מידע וסיכונים אחרים

בשונה ממערכות רשמיות בארגון, לא מתבצע במערכות כאלה ניהול סיכונים ולכן הן חשופות יותר לסיכונים. 
ארגונים מתמודדים עם סיכוני אבטחת מידע באמצעות תאימות לתקנים ובאמצעות הגדרת ואכיפת מדיניות אבטחת מידע ארגונית. בהיעדר ידע ארגוני על קיומן של מערכות טכנולוגיית מידע צללים, לא ננקטים צעדי אבטחת מידע בנוגע אליהן. כתוצאה מכך חשופות מערכות אלה לזליגת מידע ולשימוש על ידי אנשים שאינם מורשים להשתמש במערכות.


דוגמה נפוצה לכך היא שימוש במערכות דואר אלקטרוני חיצוניות כמו gmail, על מנת לעקוף מגבלות ובדיקות המתבצעות על הודעות הנשלחות באמצעות מערכת הדואר האלקטרוני הרשמית של הארגון.
משמעויות השימוש > אי תאימות לדרישות החוק ולדרישות רגולציה

ארגונים נוקטים בצעדים, שמטרתם לענות על דרישות רגולטוריות ולהימנע מעבירה על החוק. הצעדים פוסחים על מערכות טכנולוגיית מידע צללים. דוגמה: אי-תשלום עבור מוצרי תוכנה המשמשים לפיתוח מערכות כאלה.
משמעויות השימוש > בזבוז משאבים

שימוש בטכנולוגיית מידע צללים עלול לגרום לבזבוז משאבים מכמה זוויות ראייה:
בזבוז זמנם של עובדים במחלקות עסקיות
הזמן שמקדיש עובד במחלקה עסקית על מנת לפתח או לתחזק קוד של תוכניות מחשב הוא לרוב על חשבון זמן שבו היה מבצע מטלות במסגרת תפקידו העסקי
בזבוז משאבי מחשב
דוגמאות לכך הן כתיבה לא יעילה המבזבזת משאבי מחשב ועלולה לפגוע בביצועים והעמסת יתר של רשת התקשורת.
עלויות תוכנה וחומרה תשתיתית המשמשת את טכנולוגיית מידע צללים
הארגון אינו יכול להפסיק לשלם עבור תוכנות תשתית המשמשות יישומי טכנולוגיית מידע צללים. הוא חייב לתחזק חומרה המשרתת רק יישומים כאלה. לפעמים הוא גם נאלץ לתמוך בתשתיות אלה על מנת לפתור בעיות.
משמעויות השימוש > משטר טכנולוגיית מידע לא תקין

משטר טכנולוגיית מידע מגדיר גם מי מוסמך לקבל החלטות בנושא שימוש בתכנה וחומרה בארגון בכלל, ובנושא הכנסת תוכנה או חומרה חדשה לשימוש בארגון. בטכנולוגיית מידע צללים מקבל ההחלטות אינו מי שמוסמך לכך. זה יכול להיות במקרים רבים מפתח תוכנה ביחידת מערכות מידע או משתמש עסקי.
משמעויות השימוש > גידול בלתי נשלט בכמות מוצרי ושירותי טכנולוגיית המידע

כאשר כל אחד בארגון, ולא רק מי שמוסמך לכך, יכול להכניס מוצר או שירות ממוחשב לארגון, גדל מספר השירותים והמוצרים בארגון בקצב אקספוננציאלי .
הדילמה של מנהל מערכות מידע

הדילמה של מנהל מערכות מידע בארגון היא האם להילחם בחדירה הגדלה של והולכת של Shadow IT לארגון?


אם לא יילחם בחדירת Shadow IT לארגון, מחלקת מערכות המידע של הארגון עלולה לאבד שליטה במערכות המידע של הארגון, עם כל הבעיות הנובעות מכך, שצוינו בפסקה הקודמת. 


אם יילחם, ייתכן שמדובר במלחמה אבודה מראש. על פי מחקרים של גרטנר ושל PWC, אחוז גבוה מההוצאות על מחשוב ואחוז גבוה מהמוצרים והשירותים אינם נבחרים וממיושמים על ידי מחלקת המחשוב. גרטנר, אף חוזה, המשך מגמה של ירידה באחוז מתקציב המחשוב שבשליטת מחלקת מערכות המידע.


חלופה אפשרית היא לנסות לא להילחם בחדירת Shadow IT לארגון ולנסות לשמר שליטה מסוימת במערכות, במוצרים ובשירותים מסוג זה, באמצעות מיפויים, סיווגם ותמיכה בהם.
ראו גם

סופר צללים
ממשלת צללים
BYOD
Power User
הערות שוליים

↑  ALEX SALAZAR, "A Little Rebellion is a Good Thing: The Rise of Shadow IT The rise of Shadow IT – should CIOs take umbrage?", July 2013, Wired
↑  shadow IT (shadow information technology), Search Cloud Computing
1 2  Julia King,The upside of Shadow IT?, April 2012, Computerworld
טיסבזדד

טיסבזדד (בהונגרית: Tiszabezdéd) הוא כפר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.
כמו יישובים רבים באירופה גם אוכלוסיית טיסבזדד קטנה עם השנים. כך, בשנת 1990 חיו בכפר 1,827 תושבים ובשנת 2020 חיו בו רק 1,725 תושבים.
הכפר היה מיושב לסירוגין מהמאה ה-13.
יהודי טיסבזדד

יהודים התיישבו בטיסבזדד במחצית השנייה של המאה ה-18. רובם עסקו במסחר ובחקלאות והקהילה השתייכה לזרם האורתודוקסי ומשנת 1867 הייתה תחת קהילת מאנדוק. בית הכנסת בכפר הוקם בשנת 1900.
לאחר פרוץ מלחמת העולם השנייה החלו להופיע בטיסבזדד גילויי אנטישמיות, יהודים הוכו בידי כנופיות פורעים ובתיהם נשדדו. משפחה יהודית שלא הייתה לה אזרחות הונגרית גורשה בשנת 1941 לקאמנץ-פודולסק באוקראינה, שם נרצחו כ-20,000 יהודים מגורשי הונגריה בידי חיילים גרמנים וחיילי הז'אנדרמריה ההונגרית.
באפריל 1944, זמן קצר לאחר כניסת הצבא הגרמני להונגריה, הועברו יהודי טיסבזדד לגטו קישווארדה בו רוכזו כ-7,000 יהודי הסביבה. כעבור שבועות מספר שולחו כולם למחנה ההשמדה אושוויץ.
אחרי המלחמה חזרו לטיסבזדד כמה יהודים ששרדו, רובם צעירים. הם מצאו את בניין בית הכנסת הרוס, ועזבו את המקום תוך זמן קצר.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 86 |  |
| 1880 | 158 | 1,338 |
| 1910 | 74 |  |
| 1920 | 96 |  |
| 1930 | 73 |  |
| 1941 | 66 | 1,789 |
לקריאה נוספת

טיסבזדד בפנקס הקהילות הונגריה. עמוד 317
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מאנדוק שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת זאהון |
| --- | --- | --- |
| יישובים | זאהון • בנק • אפריישקה • גיירצ'קה • קומורו • מאנדוק • טיסבזדד • טיסמוגיורוש • טיססנטמארטון • טוז'ר • ז'ורק |  |
טיסברצל

| --- | --- |
סמל טיסברצלסמל טיסברצל

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת איבראן
 שטח:  31.38 קמ"ר
 אוכלוסייה:  ‏
  ‑ בכפר:  1,761 (1 בינואר 2020)
 קואורדינטות:  48°09′N 21°39′E﻿ / ﻿48.15°N 21.65°E﻿ / 48.15; 21.65 
 אזור זמן:  UTC +1
 https://www.tiszabercel.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסברצל(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסברצל  he tabBackground:;tabBorder:#aaa;defaultTab:0;
 
טיסברצל (בהונגרית: Tiszabercel) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית טיסברצל קטנה עם השנים. כך, בשנת 1990 היו בכפר 2,207 תושבים ובשנת 2020 רק 1,761 תושבים.
הכפר ואזורו מיושבים לסירוגין מאז המאה ה-14.
יהודי טיסברצל

יהודים התיישבו בטיסברצל באמצע המאה ה-18 והוזכרו במפקד כבר בשנת 1770. רובם היו סוחרים ובעלי מלאכה. בשנת 1820 כבר פעלה שם חברה קדישא.
בזמן הקרע ביהדות הונגריה בעקבות חילוקי דעות בין חרדים למשכילים בקונגרס יהודי הונגריה בשנים 1868 ו-1869, הצטרפה הקהילה לזרם האורתודוקסי.
החל משנת 1880 נעשו כפרים באזור כפופים לטיסברצל ולרב הקהילה הרב אדה פריד, ביניהם הכפרים פסב, בוי וגאוואוונצ'לה.
באפריל 1944, לאחר כניסת הצבא הגרמני להונגריה, הועברו יהודי טיסברצל לגטו נירג'האזה, שם רוכזו רוב יהודי המחוז. כעבור כמה שבועות שולחו למחנה ההשמדה אושוויץ.
בדף הקהילה ממפקד קהילות הונגריה כתבו התושבים שבקהילה חיים 129 חברים, מנהיגי הקהילה הם אדולף קליין ואישטוואן שוויגער, ורב הקהילה הוא אדה פריד.
יהודים מעטים שחזרו לכפר אחרי המלחמה עזבו כעבור כמה שנים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 411 |  |
| 1880 | 188 | 1,806 |
| 1910 | 133 |  |
| 1920 | 116 |  |
| 1930 | 115 |  |
| 1941 | 111 | 2,790 |